അമീര് കപ്പ് ഫുട്ബാള്: ഖാദിസിയ x കുവൈത്ത് സ്പോര്ട്സ് ക്ലബ് ഫൈനല് കുവൈത്ത് സിറ്റി: അമീര് കപ്പ് ഫുട്ബാള് ടൂര്ണമെന്റിെന്റ ഫൈനലില് ഖാദിസിയ കുവൈത്ത് സ്പോര്ട്സ് ക്ലബുമായി ഏറ്റുമുട്ടും. രണ്ടാം സെമി ഫൈനലില് നിലവിലെ ചാമ്ബ്യന്മാരായ അല് അറബിയെ ഏകപക്ഷീയമായ ഒരു ഗോളിന് കീഴടക്കിയാണ് ഖാദിസിയ കലാശപ്പോരിന് അര്ഹത നേടിയത്. ആദ്യ സെമി ഫൈനലില് കസ്മയെ ഒന്നിനെതിരെ രണ്ടു ഗോളിന് കീഴടക്കിയാണ് കുവൈത്ത് സ്പോര്ട്സ് ക്ലബിെന്റ മുന്നേറ്റം. 15ാം മിനിറ്റില് ഇറാഖി പ്രതിരോധ താരം അലി ഫായിസ് നേടിയ ഹെഡര് ഗോളാണ് ഖാദിസിയക്ക് വിജയം സമ്മാനിച്ചത്. അല്ബേനിയന് താരം ലോറന്സ് ട്രാഷിയുടെ ക്രോസ് അലി ഫായിസ് തലകൊണ്ട് ചെത്തിയിട്ടപ്പോള് അല് അറബി ഗോള്കീപ്പര് അബ്ദുല് ഗഫൂറിന് നോക്കിനില്ക്കാനേ കഴിഞ്ഞുള്ളൂ. ശൈഖ് ജാബിര് സ്റ്റേഡിയത്തില് കളി ചൂടുപിടിച്ച് തുടങ്ങിയപ്പോള് തന്നെ ലഭിച്ച ലീഡ് കൈവിടാതിരിക്കാന് ഖാദിസിയ പ്രതിരോധം ശക്തമാക്കി. നിലവിലെ ചാമ്ബ്യന്മാരായ അല് അറബി ആവുംവിധം പൊരുതി നോക്കിയെങ്കിലും ഖാദിസിയന് കോട്ട പൊളിക്കാന് കഴിഞ്ഞില്ല.ടൂര്ണമെന്റിെന്റ ചരിത്രത്തില് ഏറ്റവും കൂടുതല് തവണ കപ്പ് നേടിയിട്ടുള്ളത് അല് അറബിയും ഖാദിസിയയും കുവൈത്ത് സ്പോര്ട്സ് ക്ലബുമാണ്. 16 തവണ വീതം ഖാദിസിയയും അല് അറബിയും ജേതാക്കളായപ്പോള് കുവൈത്ത് സ്പോര്ട്സ് ക്ലബ് 14 തവണ കിരീടം ചൂടിയിട്ടുണ്ട്. കിരീട നേട്ടത്തില് ഒറ്റക്ക് ഒന്നാം സ്ഥാനത്ത് നില്ക്കാനുള്ള അവസരമാണ് ഖാദിസിയക്ക് കൈവന്നിട്ടുള്ളത്. കഴിഞ്ഞ വര്ഷം സ്റ്റേഡിയത്തില് കാണികള് ഇല്ലാതെയാണ് അമീര് കപ്പ് നടത്തിയതെങ്കില് ഇത്തവണ നിയന്ത്രണങ്ങളോടെ കാണികള്ക്ക് പ്രവേശനം അനുവദിക്കുന്നുണ്ട്. സ്റ്റേഡിയത്തിെന്റ ശേഷിയുടെ 30 ശതമാനം കാണികളെയാണ് പ്രവേശിപ്പിക്കുന്നത്. പ്രതിരോധ കുത്തിവെപ്പ് എടുത്തവര്ക്കു മാത്രമാണ് പ്രവേശനം.